ಬಟ್ಟೆ ಬಿಚ್ಚಿ ಹೊಡೆದರು, 30 ಕೋಟಿ ಹಪ್ತಾ ನೀಡಲು ಒತ್ತಾಯಿಸಿದರು ಮಾಜಿ ಸಚಿವ ವರ್ತೂರ್ ಪ್ರಕಾಶ್ ವಿವರಣೆ ಕೋಲಾರ,ಡಿ.2 ಹಿ.ಸ : ಮಾಜಿ ಸಚಿವ ವರ್ತೂರ್ ಪ್ರಕಾಶ್ ಅಪಹರಣದ ಸುತ್ತ ಹಲವಾರು ಅನುಮಾನಗಳು ಎದುರಾಗಿವೆ. ಕೋಲಾರ ತಾಲ್ಲೂಕಿನ ಬೆಗ್ಲಿ ಹೊಸಹಳ್ಳಿ ತೋಟದ ಮನೆಯಲ್ಲಿದ್ದಾಗ ಅಪರಿಚಿತರು ಅಪಹರಿಸಿ ಬಟ್ಟೆಬಿಚ್ಚಿ ಹೊಡೆದರು ನಂತರ ಹೊಸಕೋಟೆ ಬಳಿ ಇಳಿಸಿ ಪರಾರಿಯಾದರು ಎಂದು ಘಟನೆ ನಡೆದ ನಂತರ ತಡವಾಗಿ ಬೆಂಗಳೂರಿನ ಬೆಳ್ಳಂದೂರು ಪೊಲೀಸರಿಗೆ ದೂರು ನೀಡಿರುವುದು ಅನುಮಾನಸ್ಪದವಾಗಿದೆ.ಬೆಗ್ಲಿಹೊಸಹಳ್ಳಿ ಫಾರಂ ಹೌಸ್ನಲ್ಲಿ ಬೆಗ್ಲಿ ಪ್ರಕಾಶ್ ಹೈನುಗಾರಿಕ ಆರಂಭಿಸಿದ್ದು, ಅದಕ್ಕಾಗಿ ಮಹಾರಾಷ್ಟ್ರ ಮತ್ತು ಚತ್ತೀಸ್ ಗಡ್ನಿಂದ ಹಸುಗಳನ್ನು ಖರೀದಿ ಮಾಡಿ ತಂದಿದ್ದರು. ಅಲ್ಲದೆ ಕೃಷಿಗೆ ಅಗತ್ಯವಿರುವ ಪರಿಕರಗಳನ್ನು ಮಹಾರಾಷ್ಟ್ರದಿಂದ ಹಸುಗಳನ್ನು ತಂದಿದ್ದರು. ಮಹಾರಾಷ್ಟ್ರದಲ್ಲಿ ಖಾಸಗಿ ಡೈರಿ ನಡೆಸುತ್ತಿರುವ ಅಲ್ಲಿನ ಪ್ರಭಾವಿ ವ್ಯಕ್ತಿಯಿಂದ ಹಸುಗಳನ್ನು ಖರೀದಿಸಿದ್ದರು. ಹಸುಗಳನ್ನು ಖರೀದಿಸುವಾಗ ಪೂರ್ಣ ಪ್ರಮಾಣದ ಹಣ ನೀಡಿರಲಿಲ್ಲ. ಹಲವಾರು ಬಾರಿ ಒತ್ತಾಯ ಮಾಡಿದ್ದರೂ ಸಾಲದ ಮೊತ್ತ ಚುಕ್ತ ಆಗಿರಲಿಲ್ಲ. ಇದರಿಂದಾಗಿ ಮಹಾರಾಷ್ಟ್ರದಿಂದ ಆಗಮಿಸಿದ್ದ ಸಾಲಗಾರರು ಹಲವು ತಿಂಗಳ ಹಿಂದೆ ಆಧುನಿಕ ಕೃಷಿ ಪರಿಕರಗಳನ್ನು ಲಾರಿಯಲ್ಲಿ ತುಂಬಿಕೊಂಡು ಹೋಗಿದ್ದರು. ಹಸುಗಳ ಸಾಲ ಹಾಗೆಯೇ ಉಳಿದುಕೊಂಡಿತ್ತು ಎಂದು ಹೇಳಲಾಗಿದೆ.ಸಾಲ ವಾಪಸ್ಸು ನೀಡುವಂತೆ ಒತ್ತಾಯ ಮಾಡಿದರೂ ವರ್ತೂರ್ ಪ್ರಕಾಶ್ ಸ್ಪಂಧಿಸಿರಲಿಲ್ಲ. ಒಂದೊಂದು ಸಬೂಬು ಹೇಳುತ್ತಿದ್ದರು. ಇದರಿಂದ ರೋಸಿಹೋದ ಸಾಲಗಾರರು ಕಳೆದ ನವೆಂಬರ್ 26 ರಂದು ಮಹಾರಾಷ್ಟ್ರದಿಂದ ಆಗಮಿಸಿ ತೋಟದ ಮನೆಯಲ್ಲಿದ್ದ ವರ್ತೂರ್ ಪ್ರಕಾಶ್ರವರಿಗೆ ಗೂಸಾ ನೀಡಿ ಪೈಸಾ ದೇವ್ ಎಂದು ತಾಕೀತು ಮಾಡಿದ್ದರು. ಆ ಸಂದರ್ಭದಲ್ಲಿ ನನ್ನ ಬಳಿ ಹಣವಿಲ್ಲವೆಂದು ವರ್ತೂರ್ ಪ್ರಕಾಶ್ ಕೈ ಎತ್ತಿದರು. ಗೂಸಾ ನೀಡಿ ಅಲ್ಲಿಂದ ಬೆಂಗಳೂರಿಗೆ ಮಹಾರಾಷ್ಟ್ರದವರು ಕರೆದುಕೊಂಡು ಹೋದರು ಎಂದು ಶನಿವಾರ ಕೋಲಾರ ನಗರದಲ್ಲಿ ಸುದ್ಧಿ ಹರಿದಾಡಿತ್ತು. ಇದ್ದರೂ ಇರಬಹುದು ಅಥವಾ ಬೇರೆ ಯಾರೋ ಸಾಲಗಾರರು ಸಾಲ ವಸೂಲಿ ಮಾಡಲು ಗೂಸಾ ನೀಡಿರಬಹುದು ಎಂದು ಹಲವು ರೀತಿಯಲ್ಲಿ ಜನ ಆಡಿಕೊಳ್ಳುತ್ತಿದ್ದರು.ತನ್ನನ್ನು ಅಪರಿಚಿತರು ಅಪಹರಿಸಿ ಮಂಕಿ ಕ್ಯಾಪ್ ಹಾಕಿ ಹೊಸಕೋಟೆ ಬಳಿ ಬಿಟ್ಟು ಹೋದರು ಎಂದು ಹೇಳುವ ವರ್ತೂರ್ ಪ್ರಕಾಶ್ ಶನಿವಾರ ಮತ್ತು ಭಾನುವಾರ ಕೋಲಾರ ನಗರದಲ್ಲಿ ಕಾರಿನಲ್ಲಿ ಅಡ್ಡಾದ್ದನ್ನು ಹಲವಾರು ಮಂದಿ ನೋಡಿದ್ದಾರೆ. ಬೆಂಗಳೂರಿನಲ್ಲಿ ನಡೆದ ಡಿವೈಎಸ್ಪಿ ಸುಧಾಕರ್ ರವರ ಕುಟುಂಬದ ವಿವಾಹದಲ್ಲಿ ಪಾಲ್ಗೊಂಡಿದ್ದರು. ಆ ಸಂದರ್ಭದಲ್ಲಿ ಪರಿಚಿತ ಪೊಲೀಸ್ ಅಧಿಕಾರಿಗಳು ಏನಣ್ಣಾ ನಿಮ್ಮನ್ನು ಯಾರೋ ಹೊಡೆದು ಅಪಹರಣ ಮಾಡಿದ್ದರಂತೆ ಎಂದಾಗ ಛೇ ಹಾಗೇನೂ ಇಲ್ಲ ಅದೆಲ್ಲಾ ಸುಳ್ಳು ಎಂದು ನಿರಾಕರಿಸಿದ್ದರು ಎಂದು ವಿವಾಹದಲ್ಲಿ ಪಾಲ್ಗೊಂಡಿದ್ದ ಪೊಲೀಸ್ ಅಧಿಕಾರಿಗಳು ವಿಶ್ವಾಸನೀಯವಾಗಿ ತಿಳಿಸಿದ್ದಾರೆ. ವರ್ತೂರ್ ಪ್ರಕಾಶ್ ಅಪಹರಣದ ಬಗ್ಗೆ ಹಲವಾರು ಊಹಾಪೋಹಗಳು ಹರಿದಾಡುತ್ತಿವೆ.ಒಂದು ವೇಳೆ ಹಲ್ಲೆ ಮತ್ತು ಅಪಹರಣ ಆಗಿದ್ದಲ್ಲಿ ದೂರನ್ನು ಕೋಲಾರ ಗ್ರಾಮಾಂತರ ಪೊಲೀಸರಿಗೆ ನೀಡಬೇಕಾಗಿತ್ತು. ಶನಿವಾರ ಮತ್ತು ಭಾನುವಾರ ಕೋಲಾರದಲ್ಲೇ ಇದ್ದು, ಪೊಲೀಸರಿಗೆ ಏಕೆ ದೂರು ನೀಡಲಿಲ್ಲ. ಎಂಬುದು ಪ್ರಶ್ನೆಯಾಗಿದೆ. ಘಟನೆ ನಡೆದಿರುವುದು ಕೋಲಾರ ಗ್ರಾಮಾಂತರ ಪೊಲೀಸ್ ಠಾಣೆಯ ವ್ಯಾಪ್ತಿಯಲ್ಲಾಗಿದ್ದು, ಬೆಳ್ಳಂದೂರು ಪೊಲೀಸ್ ಠಾಣೆಗೆ ಹಿರಿಯ ಪೊಲೀಸ್ ಅಧಿಕಾರಿಗಳ ಸಲಹೆ ಮೇರೆಗೆ ದೂರು ನೀಡಿರುವುದಾಗಿ ಸಮರ್ಥಿಸಿಕೊಂಡಿದ್ದಾರೆ.ಕೋಲಾರದಲ್ಲಿ ಸೋಮವಾರ ಕಾಣಿಸಿಕೊಂಡ ವರ್ತೂರ್ ಪ್ರಕಾಶ್ ತಮ್ಮ ಅಪಹರಣ ನಾಟಕದ ದೃಶ್ಯಗಳನ್ನು ಎಳೆಎಳೆಯಾಗಿ ಬಿಡಿಸಿ ವಿವರಿಸಿದರು. ಎಲ್ಲಾ ಊಹಾ ಪೋಹಗಳನ್ನು ನಿರಾಕರಿಸಿದರು. ಕೋಲಾರ ತಾಲ್ಲೂಕಿನ ತಾಲ್ಲೂಕಿನ ಬೆಗ್ಲಿ ತೋಟಕ್ಕೆ ಅಪರಿಚಿತ 8 ಮಂದಿ ಗುಂಪೆÇಂದು ಕಳೆದ ಗುರುವಾರ ಸಂಜೆ ಆಗಮಿಸಿ ಅಪಹರಿಸಿ 30 ಕೋಟಿ ನೀಡುವಂತೆ ಬೇಡಿಕೆ ಇಟ್ಟರು. ಹಪ್ತಾ ನೀಡಲು ನೀರಾಕರಿಸಿದ ಕಾರಣ ನಿರ್ಜನ ಪ್ರದೇಶಕ್ಕೆ ಕರೆದೊಯ್ದು ಮಾನಸಿಕವಾಗಿ, ದೈಹಿಕವಾಗಿ ಚಿತ್ರ ಹಿಂಸೆ ನೀಡಿದರು. ಮಂಕಿ ಕ್ಯಾಪ್ ಹಾಕಿ ತಮಗೆ ಬರುತ್ತಿದ್ದ ಕರೆಗಳನ್ನು ನಗುತ್ತಲೇ ಸ್ವೀಕರಿಸಬೇಕು. ಯಾರಿಗೂ ಅನುಮಾನ ಬರಬಾರದು ಎಂದು ತಾಕೀತು ಮಾಡಿದರು. ಊಟ ಮಾಡುವಾಗ ಮಾತ್ರ ಮಂಕಿ ಕ್ಯಾಪ್ ಮೇಲೆ ತೆಗೆಯುತ್ತಿದ್ದರು. ಲಾಂಗು, ಮಂಚು, ಗನ್ ತೋರಿಸಿ ಹಲ್ಲೆ ನಡೆಸಿದರು. ಜೊತೆಗೆ ಕಾರಿನ ಡ್ರೈವರಿಗೂ, ಪ್ರತ್ಯೇಕ ಕಾರಿನಲ್ಲಿರಿಸಿ ಕಿರುಕುಳ ನೀಡಿದ್ದಾರೆ. ಬಟ್ಟೆ ಬಿಜ್ಜಿ ಹೊಡೆದರು, ಕೇಳಿಕೊಂಡರು ಬಿಡಲಿಲ್ಲ, 48 ಲಕ್ಷ ಸ್ನೇಹಿತರಿಂದ ತರೆಸಿಕೊಟ್ಟ ಮೇಲೆ ಬಿಟ್ಟರು.ಹಣ ತಂದು ಕೊಟ್ಟ ಮೇಲೆ ಹೊಸಕೋಟೆ ಬಳಿಯ ಶಿವನಹಳ್ಳಿ ಬಳಿ ತಂದು ಬಿಟ್ಟರು. ಕೊರೆಯುವ ಚಳಿಯಲ್ಲಿ ದಾರಿ ಕಾಣದೆ ರಾತ್ರಿಯೆಲ್ಲಾ ಅಲ್ಲೇ ಇದ್ದೆ. ಪೆÇಲೀಸರಿಗೆ ದೂರು ನೀಡಿದರೆ ಸಾಯಿಸುವುದಾಗಿ ಪ್ರಾಣ ಬೆದರಿಕೆ ಹಾಕಿದರು. ಶನಿವಾರ ಹೊಸಕೋಟೆ ಬಳಿ ಇಳಿಸಿದಾಗ ರಸ್ತೆಯಲ್ಲಿದ್ದೆ. ಮಂಕಿ ಕ್ಯಾಪ್ ತೆಗೆದು ನಾನು ಮಾಜಿ ಸಚಿವ ವರ್ತೂರ್ ಪ್ರಕಾಶ್ ಎಂದರೆ ಯಾರೂ ನಂಬಲಿಲ್ಲ. ಆಮೇಲೆ ಮಂಕಿ ಕ್ಯಾಪ್ ಪೂರ್ತಿ ತೆಗೆದು ನಾನೇ ವರ್ತೂರ್ ಪ್ರಕಾಶ್ ಎಂದ ಮೇಲೆ ಕೆ.ಆರ್.ಪುರಂ ಆಸ್ಪತ್ರೆಗೆ ಕರೆದುಕೊಂಡು ಹೋದರು. ಅಲ್ಲಿ ಚಿಕಿತ್ಸೆ ನೀಡಲಾಯಿತು. ಕಾರಿನ ಡ್ರೈವರ್ ತೀವ್ರವಾಗಿ ಗಾಯಗೊಂಡಿದ್ದು, ಮನೆಯಲ್ಲಿ ಇರಿಸಿ ಚಿಕಿತ್ಸೆ ಕೊಡಿಸಲಾಗುತ್ತಿದೆ. ಆನಂತರ ಹಿರಿಯ ಪೆÇಲೀಸ್ ಅಧಿಕಾರಿಗಳ ಸಲಹೆ ಮೇರೆಗೆ ಬೆಳ್ಳಂದೂರು ಠಾಣೆಗೆ ದೂರು ನೀಡಲಾಗಿದ್ದು, ತನಿಖೆ ಕೈಗೊಂಡಿದ್ದಾರೆ ಎಂದು ತಿಳಿಸಿದರು. ವೃತಿಪರ ಕಿಡ್ನಪರ್ಗಳಿಂದ ಕೃತ್ಯ ನಡೆದಿದೆ, ಕಿಡ್ನಪರ್ಗಳು ಬಿಟ್ಟ ಕೂಡಲೇ ಪೆÇಲೀಸ್ ಅಧಿಕಾರಿಗಳಿಗೆ ಮಾಹಿತಿ ನೀಡಲಾಗಿದೆ, ರಾಜ್ಯದಲ್ಲಿ ಯಾರಿಗೂ 10 ಲಕ್ಷ ಸಾಲ ಕೊಡಬೇಕಾಗಿಲ್ಲ, ಶ್ರೀನಿವಾಸಗೌಡರು ಸಹ ನನ್ನ ರಾಜಕೀಯ ಶತೃ ವμÉ್ಟ, ಕೋಲಾರದಲ್ಲಿ ದ್ವೇಷದ ರಾಜಕಾರಣ ನಡೆಯುವುದಿಲ್ಲ ಎಂದು ಎಂದರು.ಈ ಕೃತ್ಯದಲ್ಲಿ ಯಾವುದೇ ರೀತಿ ಊಹ ಪೆÇೀಹಗಳಿಲ್ಲ. ಕೊರೊನಾ ಹಾವಳಿ ಎದುರಾದಾಗಿಂದ ಬೆಗ್ಲಿ ತೋಟ ಬಿಟ್ಟು ಹೋಗಿಲ್ಲ, ಚೀಟಿ, ಬಡ್ಡಿ ವ್ಯಾಪಾರ ಮಾಡುತ್ತಿಲ್ಲ, ನನ್ನನ್ನೆ ಗುರಿಯಾಗಿಸಿಕೊಂಡು ಕೃತ್ಯ ನಡೆಸಿದ್ದಾರೆ ಎಂದು ಆಕ್ರೋಶ ವ್ಯಕ್ತಪಡಿಸಿದರು.ಅಪಹರಣದ ಬಗ್ಗೆ ದೂರು ನೀಡಿದರೆ ಮಕ್ಕಳು, ಕುಟುಂಬದ ಸದಸ್ಯರನ್ನು ಕೊಲೆ ಮಾಡುವುದಾಗಿ ಬೆದರಿಕೆ ಹಾಕಿದ್ದಾರೆ ಇದಕ್ಕೆ ಪೆÇಲೀಸರು ರಕ್ಷಣೆ ನೀಡಬೇಕು ಎಂದು ಮನವಿ ಮಾಡಿದರು. ಬೆಂಗಳೂರಿನ ಬೆಳ್ಳಂದೂರು ವ್ಯಾಪ್ತಿಯ ಸ್ಮಶಾನದ ಬಳಿ ನಂಬರ್ ಪ್ಲೇಟ್ ಇಲ್ಲದ ಕಾರು ಪತ್ತೆಯಾಗಿತ್ತು. ಸಂಚಾರಿ ಪೊಲೀಸರು ತನಿಖೆ ನಡೆಸಿದಾಗ ವರ್ತೂರ್ ಪ್ರಕಾಶ್ ರವರ ಕಾರು ಎಂಬುದು ತಿಳಿಯಿತು. ಅಲ್ಲಿಂದ ಇಡೀ ಘಟನೆ ಹೊಸ ತಿರುವು ಪಡೆದುಕೊಂಡಿತು.ಈ ಸಂದರ್ಭದಲ್ಲಿ ಜಿ.ಪಂಸದಸ್ಯ ಅರುಣ್ ಪ್ರಸಾದ್, ನಗರಸಭೆ ಸದಸ್ಯ ಮಂಜುನಾಥ್, ಕುರುಬರ ಸಂಘದ ಜಿಲ್ಲಾಧ್ಯಕ್ಷ ಮುನಿಯಪ್ಪ, ಸೋಮಶೇರ್, ಮಧುಸೂದನ್, ಜೆ.ಕೆ.ಜಯರಾಮ್ ಹಾಜರಿದ್ದರು.ಚಿತ್ರ : ಕೋಲಾರದಲ್ಲಿ ಮಾಜಿ ಸಚಿವ ವರ್ತೂರ್ ಪ್ರಕಾಶ್ ಪತ್ರಿಕಾ ಗೋಷ್ಠಿ ನಡೆಸಿ ಅಪರಹಣದ ಪ್ರಹಸನವನ್ನು ವಿವರಿಸಿದರು.